ddrg/super_eurlex huggingface dataset:
Euroopa Liidu Teataja L 260 , 24/09/1976 Lk 0001 - 0001

Soomekeelne eriväljaanne: Peatükk 11 Köide 3 Lk 0028

Rootsikeelne eriväljaanne: Peatükk 11 Köide 3 Lk 0028

Kreekakeelne eriväljaanne: Peatükk 11 Köide 8 Lk 0150

Hispaaniakeelne eriväljaanne: Peatükk 11 Köide 6 Lk 0136

Portugalikeelne eriväljaanne Peatükk 11 Köide 6 Lk 0136



Nõukogu määrus (EMÜ) nr 2300/76, 20. september 1976, millega sõlmitakse Euroopa ühenduste ja Kanada vaheline kaubandus- ja majanduskoostöö raamleping EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Majandusühendus peaks sõlmima 6. juulil 1976. aastal Ottawas allakirjutatud Euroopa ühenduste ja Kanada vahelise kaubandus- ja majanduskoostöö raamlepingu, et saavutada ühenduse eesmärgid välismajandussuhete vallas; teatavad lepinguga ettenähtud majanduskoostöö vormid ületavad ühise kaubanduspoliitika vallas piiritletud tegevusvolitusi, ON VASTU VÕTNUD KÄESOLEVA MÄÄRUSE: Artikkel 1 Käesolevaga sõlmitakse Euroopa Majandusühenduse nimel Euroopa ühenduste ja Kanada vaheline kaubandus- ja majanduskoostöö raamleping. Lepingu tekst on lisatud käesolevale määrusele. Artikkel 2 Lepingu VIII artikli kohaselt teatab nõukogu eesistuja, et Euroopa Majandusühendus on lepingu jõustumiseks vajalikud menetlused lõpule viinud [2] Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. september 1976 Nõukogu nimel eesistuja M. van Der Stoel [1] Arvamus on esitatud 14. septembril 1976 (Euroopa Ühenduste Teatajas seni avaldamata). [2] Lepingu jõustumise kuupäev avaldatakse Euroopa Ühenduste Teatajas. --------------------------------------------------
Euroopa Liidu Teataja L 319 , 19/11/1976 Lk 0001 - 0001

Soomekeelne eriväljaanne: Peatükk 11 Köide 3 Lk 0043

Kreekakeelne eriväljaanne: Peatükk 11 Köide 8 Lk 0240

Rootsikeelne eriväljaanne: Peatükk 11 Köide 3 Lk 0043

Hispaaniakeelne eriväljaanne: Peatükk 11 Köide 6 Lk 0193

Portugalikeelne eriväljaanne Peatükk 11 Köide 6 Lk 0193



Nõukogu määrus (EMÜ) nr 2785/76, 16. november 1976, Euroopa Majandusühenduse ja Bangladeshi Rahvavabariigi vahelise kaubanduskoostöölepingu sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 114, võttes arvesse komisjoni soovitust ning arvestades, et: Euroopa Majandusühenduse ja Bangladeshi Rahvavabariigi vahel tuleks sõlmida kaubanduskoostööleping, ON VASTU VÕTNUD KÄESOLEVA MÄÄRUSE: Artikkel 1 Käesolevaga sõlmitakse ühenduse nimel Euroopa Majandusühenduse ja Bangladeshi Rahvavabariigi vaheline kaubanduskoostööleping. Lepingu tekst on lisatud käesolevale määrusele. Artikkel 2 Nõukogu eesistuja teatab teisele lepinguosalisele vastavalt lepingu artiklile 15, et ühendus on käeoleva lepingu jõustumiseks vajalikud menetlused lõpule viinud. Artikkel 3 Ühendust esindab lepingu artiklis 8 ettenähtud ühiskomisjonis Euroopa Ühenduste Komisjon, keda abistavad liikmesriikide esindajad. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas [1] Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. november 1976 Nõukogu nimel eesistuja M. van der Stoel [1] Kokkuleppe jõustumise kuupäev avaldatakse Euroopa Ühenduste Teatajas. --------------------------------------------------
Euroopa Liidu Teataja L 045 , 21/02/1976 Lk 0002 - 0002

Soomekeelne eriväljaanne: Peatükk 3 Köide 7 Lk 0004

Kreekakeelne eriväljaanne: Peatükk 03 Köide 14 Lk 0165

Rootsikeelne eriväljaanne: Peatükk 3 Köide 7 Lk 0004

Hispaaniakeelne eriväljaanne: Peatükk 03 Köide 9 Lk 0233

Portugalikeelne eriväljaanne Peatükk 03 Köide 9 Lk 0233



Nõukogu määrus (EMÜ) nr 368/76, 16. veebruar 1976, millega seoses võrdlusperioodi rakendamisega impordimaksu ja lüüsihinna arvutamiseks munasektoris muudetakse määrust (EMÜ) nr 2771/75 EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust, [1] ning arvestades, et: nõukogu 29. oktoobri 1975. aasta määrus (EMÜ) nr 2771/75 munaturu ühise korralduse kohta [2] sisaldab impordimaksude ja lüüsihindade süsteemi, mille üheks võrdluselemendiks on teatavate söödateraviljaliikide hinnad maailmaturul; teraviljahinna kõikumine maailmaturul on viimaste aastate jooksul tugevnenud; ilmneb, et teraviljahinnad maailmaturul kuue kuu jooksul, mis eelneb kvartalile, mille kohta tuleb arvutada impordimaks ja lüüsihind, võivad viia näitajateni, mis ei peegelda enam hinnadünaamikat mitteliikmesriikides; seetõttu on asjakohane arvutamise alust ajakohastada viie kuu pikkuse võrdlusperioodi rakendamisega, mis eelneb impordimaksu ja lüüsihinna määramise kuule, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2771/75 artikli 4 lõike 1 punkti a kolmas lõik asendatakse järgmisega: "Söödateravilja maailmaturuhinnad määratakse kindlaks kord kvartalis, võttes aluseks sellele kvartalile eelneva viie kuu teraviljahinna, mis lõpeb üks kuu enne kvartalit, mille kohta nimetatud summa arvutatakse." Artikkel 2 Määruse (EMÜ) nr 2771/75 artikli 7 lõike 2 teine lõik asendatakse järgmisega: "Söödateraviljakoguse hind määratakse kord kvartalis, võttes aluseks maailmaturuhinnad, mis kehtivad sellise teravilja puhul viiekuulise ajavahemiku jooksul, mis lõpeb üks kuu enne kvartalit, mille kohta lüüsihind kindlaks määratakse." Artikkel 3 Käesolev määrus jõustub 1. mail 1976. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. veebruar 1976 Nõukogu nimel eesistuja J. Hamilius [1] EÜT C 28, 9.2.1976, lk 41. [2] EÜT L 282, 1.11.1975, lk 49. --------------------------------------------------
Euroopa Liidu Teataja L 169 , 28/06/1976 Lk 0019 - 0019

Soomekeelne eriväljaanne: Peatükk 11 Köide 3 Lk 0016

Kreekakeelne eriväljaanne: Peatükk 11 Köide 8 Lk 0100

Rootsikeelne eriväljaanne: Peatükk 11 Köide 3 Lk 0016

Hispaaniakeelne eriväljaanne: Peatükk 03 Köide 10 Lk 0158

Portugalikeelne eriväljaanne Peatükk 03 Köide 10 Lk 0158



Nõukogu määrus (EMÜ) nr 1512/76, 24. juuni 1976, Euroopa Majandusühenduse ja Tuneesia Vabariigi koostöölepingu artiklit 22 ja vahelepingu artiklit 15 ja Tuneesiast pärit kliide ja peprede ühendusse importimist käsitleva kokkuleppe sõlmimise kohta kirjade vahetuse teel EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Tuneesia Vabariigi vaheline koostööleping kirjutati alla 25. aprillil 1976; samal päeval allakirjutatud vaheleping [1] koostöölepingu kaubandussätete ennetähtaegse rakendamise kohta jõustub 1. juulil 1976; kirjade vahetuse teel tuleks sõlmida Euroopa Majandusühenduse ja Tuneesia Vabariigi koostöölepingu artiklit 22 ja vahelepingu artiklit 15 ja Tuneesiast pärit kliide ja peprede ühendusse importimist käsitlev kokkulepe, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel sõlmitakse kirjade vahetuse teel Euroopa Majandusühenduse ja Tuneesia Vabariigi koostöölepingu artiklit 22 ja vahelepingu artiklit 15 ja Tuneesiast pärit kliide ja peprede ühendusse importimist käsitlev kokkulepe. Kokkuleppe tekst on lisatud käesolevale määrusele. Artikkel 2 Nõukogu eesistuja on volitatud määrama isikud, kellel on õigus kokkuleppele alla kirjutada ja see ühenduse suhtes siduvaks muuta. [2] Artikkel 3 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. juuni 1976 Nõukogu nimel eesistuja G. Thorn [1] EÜT L 141, 28.5.1976, lk 195. [2] Kokkuleppe allkirjastamise kuupäev avaldatakse Euroopa Ühenduste Teatajas. --------------------------------------------------
Komisjoni määrus (EMÜ) nr 2971/76,

7. detsember 1976,

millega muudetakse määrusi (EMÜ) nr 315/68 ja (EMÜ) nr 537/70 Iris danfordiae ja Iris reticulata sibulate kvaliteedistandardite osas

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] eriti selle artiklit 4,

võttes arvesse nõukogu 12. märtsi 1968. aasta määrust (EMÜ) nr 315/68, millega määratakse kindlaks lillesibulate, juuremugulate ja varremugulate kvaliteedistandardid, [2] viimati muudetud määrusega (EMÜ) nr 949/75, [3] eriti selle artikli 2 lõiget 2,

ning arvestades, et:

määruses (EMÜ) nr 315/68 määratakse kindlaks lillesibulate, juuremugulate ja varremugulate kvaliteedistandardid; kogemused on näidanud, et Iris danfordiae ja Iris reticulata sibulate miinimumsuurust tuleb kohandada, võttes arvesse praegu kasutatavat tootmistehnoloogiat ning turul olevaid Iris reticulata kultivare ja hübriide;

komisjoni 23. märtsi 1970. aasta määrusega (EMÜ) nr 537/70 [4] lubatakse liikmesriikidel võtta meetmeid, millega kehtestatakse erandeid teatavatest kvaliteedistandardi nõuetest, mida kohaldatakse lillesibulate, juuremugulate ja varremugulate ekspordil kolmandatesse riikidesse; Iris reticulata puhul on teatavate kolmandate riikide turustamistingimused lähenenud ühenduses valitsevatele tingimustele; seepärast tuleks tühistada liikmesriikidele kõnealuse toote puhul antud luba;

käesoleva määrusega ettenähtud meetmed on kooskõlas elustaimede turu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 315/68 lisa III peatükis esitatud tabelis:

- asendatakse Iris danfordiae’d käsitleval real:

- miinimumsuuruse veerus näitaja "4,5 cm" näitajaga "5,0 cm",

- suurusklassid "4,5–5,5" ja üle selle kandega "ei";

- lisatakse Iris reticulata’t käsitleval real veergu "Toote botaaniline kirjeldus" sõnad "selle kultivarid ja hübriidid".

Artikkel 2

1. Määruse (EMÜ) nr 537/70 artiklist 1 jäetakse välja sõnad "Iris reticulata".

2. Määruse (EMÜ) nr 537/70 lisast jäetakse välja Iris reticulata’t käsitlevad sätted.

Artikkel 3

Käesolev määrus jõustub 1. juulil 1977.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. detsember 1976

Komisjoni nimel

komisjoni liige

P. J. Lardinois

[1] EÜT L 55, 2.3.1968, lk 1.

[2] EÜT L 71, 21.3.1968, lk 1.

[3] EÜT L 91, 12.4.1975, lk 14.

[4] EÜT L 67, 24.3.1970, lk 10.

--------------------------------------------------
Euroopa Liidu Teataja L 045 , 21/02/1976 Lk 0003 - 0003

Soomekeelne eriväljaanne: Peatükk 3 Köide 7 Lk 0005

Kreekakeelne eriväljaanne: Peatükk 03 Köide 14 Lk 0166

Rootsikeelne eriväljaanne: Peatükk 3 Köide 7 Lk 0005

Hispaaniakeelne eriväljaanne: Peatükk 03 Köide 9 Lk 0234

Portugalikeelne eriväljaanne Peatükk 03 Köide 9 Lk 0234



Nõukogu määrus (EMÜ) nr 369/76, 16. veebruar 1976, millega seoses võrdlusperioodi rakendamisega impordimaksu ja lüüsihinna arvutamiseks kodulinnulihasektoris muudetakse määrust (EMÜ) nr 2777/75 EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: nõukogu 29. oktoobri 1975. aasta määrus (EMÜ) nr 2777/75 kodulinnulihaturu ühise korralduse kohta [2] sisaldab impordimaksude ja lüüsihindade süsteemi, mille üks võrdluselement on teatavate söödateraviljaliikide hinnad maailmaturul; teraviljahinna kõikumine maailmaturul on viimaste aastate jooksul tugevnenud; ilmneb, et teraviljahinnad maailmaturul kuue kuu jooksul, mis eelneb kvartalile, mille kohta tuleb arvutada impordimaks ja lüüsihind, võivad viia näitajateni, mis ei peegelda enam hinnadünaamikat mitteliikmesriikides; seetõttu on asjakohane arvutamise alust ajakohastada viie kuu pikkuse võrdlusperioodi rakendamisega, mis eelneb impordimaksu ja lüüsihinna määramise kuule, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2777/75 artikli 4 lõike 1 punkti a kolmas lõik asendatakse järgmisega: "Söödateravilja maailmaturuhinnad määratakse kindlaks kord kvartalis, võttes aluseks sellele kvartalile eelneva viie kuu teraviljahinna, mis lõpeb üks kuu enne kvartalit, mille kohta nimetatud summa välja arvutatakse." Artikkel 2 Määruse (EMÜ) nr 2777/75 artikli 7 lõike 2 teine lõik asendatakse järgmisega: "Söödateraviljakoguse hind määratakse kord kvartalis, võttes aluseks maailmaturuhinnad, mis kehtivad sellise teravilja puhul viiekuulise ajavahemiku jooksul, mis lõpeb üks kuu enne kvartalit, mille kohta lüüsihind kindlaks määratakse." Artikkel 3 Käesolev määrus jõustub 1. mail 1976. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. veebruar 1976 Nõukogu nimel eesistuja J. Hamilius [1] EÜT C 28, 9.2.1976, lk 41. [2] EÜT L 282, 1.11.1975, lk 77. --------------------------------------------------
Nõukogu määrus (EMÜ) nr 1694/77,

25. juuli 1977,

millega pikendatakse kuuendat korda Türgist pärit ja sealt toodava veini ühise tollitariifistiku maksumäärade ajutise osalise peatamise süsteemi, mis on sätestatud määruses (EMÜ) nr 2823/71

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 43,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

määrusega (EMÜ) nr 1847/76 [2] pikendati viiendat korda Türgist pärit ja sealt toodava veini ühise tollitariifistiku maksumäärade ajutise osalise peatamise süsteemi, mis on sätestatud juba määruses (EMÜ) nr 2823/71, [3] viimati muudetud määrusega (EMÜ) nr 2916/75 [4]; kuna Türgi osas ei ole veel vastu võetud lõplikku süsteemi, tuleks esialgset süsteemi pikendada samadel tingimustel, nagu see loodi, vältimaks mis tahes sekkumisi, mis võiksid kahjustada veinieksporti sellest riigist ühendusse; selle kehtivusaeg peaks lõppema alles lõpliku süsteemi rakendamise päeval,

ON VASTU VÕTNUD KÄESOLEVA MÄÄRUSE:

Artikkel 1

1. Türgist pärit ja sealt toodava värsketest viinamarjadest valmistatud veini puhul, mis kuulub ühise tollitariifistiku rubriiki ex 22.05, on tollimaks ühendusse importimisel 60 % importimise päeval kohaldatavast ühise tollitariifistiku maksust.

2. Lõiget 1 kohaldatakse ainult siis, kui on täidetud nõukogu 28. aprilli 1970. aasta määruse (EMÜ) nr 816/70 (milles nähakse ette veinituru ühist korraldust käsitlevad lisasätted [5] viimati muudetud määrusega (EMÜ) nr 528/77 [6]) artikli 9 lõike 3 teise lõigu esimeses taandes kehtestatud tingimused.

Artikkel 2

Käesolev määrus jõustub 1. septembril 1977.

Seda kohaldatakse kuni kõnealuste toodete lõpliku tariifisüsteemi rakendamiseni Türgi suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. juuli 1977

Nõukogu nimel

eesistuja

H. Simonet

[1] Arvamus on esitatud 8. juulil 1977 (Euroopa Ühenduste Teatajas seni avaldamata).

[2] EÜT L 204, 30.7.1976, lk 4.

[3] EÜT L 285, 29.12.1971, lk 51.

[4] EÜT L 290, 8.11.1975, lk 1.

[5] EÜT L 99, 5.5.1970, lk 1.

[6] EÜT L 69, 16.3.1977, lk 1.

--------------------------------------------------
Official Journal L 294 , 18/11/1977 P. 0010 - 0010

Greek special edition: Chapter 03 Volume 19 P. 0183

Spanish special edition: Chapter 03 Volume 13 P. 0120

Portuguese special edition Chapter 03 Volume 13 P. 0120



KOMISJONI MÄÄRUS (EMÜ) nr 2531/77, 17. november 1977, millega muudetakse määrust (EMÜ) nr 1594/70 seoses teatavate veinide ja veinitoodete hapestamisega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. aprilli 1970. aasta määrust (EMÜ) nr 816/70, millega nähakse ette veinituru ühist korraldust käsitlevad lisasätted,1 viimati muudetud määrusega (EMÜ) nr 2211/77,2 eriti selle artikli 20 lõiget 4, ning arvestades, et: määrusega (EMÜ) nr 2211/77 muudetakse määrust (EMÜ) nr 816/70 nii, et erandlikel aastatel ja teatavatel tingimustel lubatakse põhitooteid, teatavaid lauaveine ja mpv-kvaliteetveine täiendavalt hapestada; kõnealuse uue korra jälgimise võimaldamiseks ja kuni veinivalmistamistavasid ja -viise käsitlevate meetmete võtmiseni tuleks komisjoni 5. augusti 1970. aasta määrust (EMÜ) nr 1594/70 (veini rikastamise, hapestamise ja happesuse vähendamise menetlustest teatamise, nende läbiviimise ja kontrollimise kohta3) vastavalt muuta; käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1594/70 artikli 4 lõike 1 esimest lõiku muudetakse järgmiselt: "1. Määruse (EMÜ) nr 816/70 artikli 20 lõigetes 1 ja 2 nimetatud tooteid võib hapestada ainult viinhappe abil." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. november 1977 Komisjoni nimel asepresident Finn GUNDELACH 1 EÜT L 99, 5.5.1970, lk 1. 2 EÜT L 256, 7.10.1977, lk 1. 3 EÜT L 173, 6.8.1970, lk 23.
Euroopa Liidu Teataja L 361 , 31/12/1977 Lk 0001 - 0001

Soomekeelne eriväljaanne: Peatükk 11 Köide 4 Lk 0003

Kreekakeelne eriväljaanne: Peatükk 11 Köide 9 Lk 0162

Rootsikeelne eriväljaanne: Peatükk 11 Köide 4 Lk 0003

Hispaaniakeelne eriväljaanne: Peatükk 11 Köide 7 Lk 0091

Portugalikeelne eriväljaanne Peatükk 11 Köide 7 Lk 0091



Nõukogu määrus (EMÜ) nr 3026/77, 28. november 1977, Euroopa Majandusühenduse ja Türgi vahelise assotsieerumislepingu juurde kuuluva täiendava protokolli sõlmimise kohta, mis tuleneb uute liikmesriikide ühinemisest ühendusega EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse 22. jaanuaril 1972. aastal allkirjastatud lepingut uute liikmesriikide ühinemise kohta Euroopa Majandusühenduse ja Euroopa Aatomienergiaühendusega, eriti sellele lisatud akti artiklit 108, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: on kohane sõlmida täiendav protokoll, millega kehtestatakse teatavad Euroopa Majandusühenduse ja Türgi vahelise assotsieerumislepinguga seonduvad sätted, mis tulenevad uute liikmesriikide ühinemisest ühendusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga sõlmitakse ja kiidetakse ühenduse nimel heaks koos lõppaktile lisatud deklaratsioonidega Euroopa Majandusühenduse ja Türgi vahelise assotsieerumislepingu täiendav protokoll, mis tuleneb uute liikmesriikide ühinemisest ühendusega. Protokolli ja lõppakti tekst on lisatud käesolevale määrusele. Artikkel 2 Nõukogu eesistuja teatab teisele lepinguosalisele, et ühendus on protokolli jõustumiseks vajalikud menetlused lõpule viinud. [2] Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. november 1977 Nõukogu nimel eesistuja L. Outers [1] EÜT C 108, 10.12.1973, lk 65. [2] Protokolli jõustumise kuupäev avaldatakse Euroopa Ühenduste Teatajas. --------------------------------------------------
Euroopa Liidu Teataja L 065 , 11/03/1977 Lk 0001 - 0001

Soomekeelne eriväljaanne: Peatükk 3 Köide 8 Lk 0154

Kreekakeelne eriväljaanne: Peatükk 03 Köide 17 Lk 0213

Rootsikeelne eriväljaanne: Peatükk 3 Köide 8 Lk 0154

Hispaaniakeelne eriväljaanne: Peatükk 03 Köide 12 Lk 0040

Portugalikeelne eriväljaanne Peatükk 03 Köide 12 Lk 0040



Nõukogu määrus (EMÜ) nr 482/77, 8. märts 1977, Euroopa Majandusühenduse ja Maroko Kuningriigi vahel teatavaid Marokost pärit ja päritolunimetuse kasutamise õigusega veine käsitleva kokkuleppe sõlmimise kohta kirjade vahetuse teel EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Maroko Kuningriigi vaheline koostööleping kirjutati alla 27. aprillil 1976; samal päeval allakirjutatud vaheleping [1] koostöölepingu kaubandussätete ennetähtaegseks rakendamiseks jõustus 1. juulil 1976; kirjade vahetuse teel tuleks sõlmida eespool nimetatud koostöölepingu artikli 21 lõikes 2 ja eespool nimetatud vahelepingu artikli 14 lõikes 2 osutatud kokkulepe nimetatud artiklitega ettenähtud korra rakendamise kohta veinide suhtes, millel on Maroko õigusaktide kohaselt päritolunimetuse kasutamise õigus ja mille suhtes kehtis tollimaksuvabastus ühendusse importimisel ühenduse aastase 50000 hektoliitri suuruse tariifikvoodi piires, ON VASTU VÕTNUD KÄESOLEVA MÄÄRUSE: Artikkel 1 Ühenduse nimel sõlmitakse kirjade vahetuse teel Euroopa Majandusühenduse ja Maroko Kuningriigi vaheline kokkulepe koostöölepingu artikli 21 lõikes 2 ja vahelepingu artikli 14 lõikes 2 ettenähtud korra rakendamise kohta veinide suhtes, millel on Maroko õigusaktide kohaselt päritolunimetuse kasutamise õigus ja mille suhtes kehtib tollimaksuvabastus ühendusse importimisel ühenduse aastase 50000 hektoliitri suuruse tariifikvoodi piires. Kirjade vahetuse teel sõlmitud kokkulepe tekst on lisatud käesolevale määrusele. Artikkel 2 Nõukogu eesistuja on volitatud määrama isiku, kes on volitatud kokkuleppele alla kirjutama, et see ühenduse suhtes siduvaks muuta. [2] Artikkel 3 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. märts 1977 Nõukogu nimel eesistuja D. Owen [1] EÜT L 141, 28.5.1976, lk 98. [2] Nõukogu peasekretariaat korraldab kokkuleppe jõustumise kuupäeva avaldamise Euroopa Ühenduste Teatajas. --------------------------------------------------